**Izziņa par atzinumos sniegtajiem iebildumiem**

**par Ministru kabineta noteikumu projektu "Grozījumi Ministru kabineta 2015. gada 28. jūlija noteikumos Nr. 442 "Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām"" (VSS-122)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 02.04.2020. elektroniskā saskaņošana |
|  |  |
| Saskaņošanas dalībnieki | Tieslietu ministrija, Finanšu ministrija, Ārlietu ministrija, Ekonomikas ministrija, Iekšlietu ministrija, Labklājības ministrija, Satiksmes ministrija, Veselības ministrija, Vides aizsardzības un reģionālās attīstības ministrija, Latvijas Darba devēju konfederācija un Sabiedrisko pakalpojumu regulēšanas komisija. |
|  |
|  |  |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas, Finanšu ministrijas, Sabiedrisko pakalpojumu regulēšanas komisija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Latvijas Darba devēju konfederācija |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 20.04.2020. elektroniskā saskaņošana |
|  |  |
| Saskaņošanas dalībnieki | Tieslietu ministrija, Finanšu ministrija, Ārlietu ministrija, Ekonomikas ministrija, Iekšlietu ministrija, Labklājības ministrija, Satiksmes ministrija, Veselības ministrija, Vides aizsardzības un reģionālās attīstības ministrija, Latvijas Darba devēju konfederācija un Sabiedrisko pakalpojumu regulēšanas komisija. |
|  |
|  |  |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrijas |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Ārlietu ministrija, Labklājības ministrija, Latvijas Darba devēju konfederācija |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 17.06.2020. saskaņošanas sanāksme |
|  |  |
| Saskaņošanas dalībnieki | Finanšu ministrija (Iepirkumu uzraudzības birojs, Valsts kase), Ekonomikas ministrija, Vides aizsardzības un reģionālās attīstības ministrija (Valsts reģionālās attīstības aģentūra), Veselības ministrija |
|  |
|  |  |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrija, Tieslietu ministrija un Vides aizsardzības un reģionālās attīstības ministrija (Valsts reģionālās attīstības aģentūra) |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Tieslietu ministrija, Ārlietu ministrija, Iekšlietu ministrija, Labklājības ministrija, Satiksmes ministrija, Latvijas Darba devēju konfederācija un Sabiedrisko pakalpojumu regulēšanas komisija. |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 26.06.2020. elektroniskā saskaņošana |
|  |  |
| Saskaņošanas dalībnieki | Ārlietu ministrija, Ekonomikas ministrija, Finanšu ministrija, Iekšlietu ministrija, Labklājības ministrija, Satiksmes ministrija, Tieslietu ministrija, Veselības ministrija, Vides aizsardzības un reģionālās attīstības ministrija, Latvijas Darba devēju konfederācija un Sabiedrisko pakalpojumu regulēšanas komisija |
|  |
|  |  |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrija un Tieslietu ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Iekšlietu ministrija un Latvijas Darba devēju konfederācija |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | | 3 | 4 | | 5 |
| 1. | 1. Papildināt noteikumus ar 5.1punktu šādā redakcijā:  "5.1 Valsts un pašvaldību institūcija glabā datus Eiropas Savienības vai Eiropas Ekonomikas zonas dalībvalstī un interneta datu plūsmu virza Eiropas Savienības un Eiropas Ekonomikas zonas teritorijā, ja datu apmaiņa notiek Eiropas Savienības un Eiropas Ekonomikas zonas teritorijā." | | **Tieslietu ministrijas iebildums**  Projekta 1. punkts, ar ko papildina Ministru kabineta 2015. gada 28. jūlija noteikumus Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” (turpmāk – noteikumi) ar 5.1 punktu, paredz, ka valsts un pašvaldību institūcija interneta datu plūsmu virza Eiropas Savienības (turpmāk - ES) un Eiropas Ekonomikas zonas (turpmāk - EEZ) teritorijā, ja datu apmaiņa notiek ES un EEZ teritorijā. Ja minētā interneta datu plūsma ietver fizisko personu datus, tad uz projektu ir attiecināmas arī Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) (turpmāk - Datu regula) prasības. Saskaņā ar Datu regulas 3. panta 1. punktu šo regulu piemēro personas datu apstrādei saistībā ar darbībām, ko veic pārziņa vai apstrādātāja uzņēmējdarbības vietā ES, neatkarīgi no tā, vai apstrāde notiek vai nenotiek ES. Atbilstoši Datu regulas 3. panta 3. punktam šo regulu piemēro arī personas datu apstrādei vietā, kur saskaņā ar starptautiskajām publiskajām tiesībām ir piemērojamas dalībvalsts tiesības, piemēram, ES dalībvalsts diplomātiskajā pārstāvniecībā vai konsulātā. Ievērojot minēto, lūdzam izvērtēt projekta 1. punkta atbilstību Datu regulā noteiktajam teritoriālajam tvērumam, attiecīgi precizējot projektu.  **Sabiedrisko pakalpojumu regulēšanas komisijas iebildums**  Noteikumu projektā nepieciešams precizēt 5.1 punktā lietoto terminu “dati”. No Noteikumu projekta teksta nav skaidri saprotams uz kāda veida datiem ir attiecināma konkrētā prasība, proti, vai ierobežojums attiecas tikai uz ierobežotas pieejamības datiem vai arī prasībai tiek pakļauti dati, kuri ir vai potenciāli var būt uzskatāmi par publiski pieejamiem. | **Iebildums ņemts vērā.**  **Iebildums ņemts vērā.**  Aizsardzības ministrija vērš uzmanību, ka termins “dati” jau šobrīd tiek izmantots gan Informācijas tehnoloģiju drošības likumā, gan noteikumos. Termina skaidrojums ietverts projekta anotācijā. | | 1. Papildināt noteikumus ar 5.1 punktu šādā redakcijā:  "5.1 Valsts un pašvaldību institūcija, izņemot Latvijas Republikas diplomātiskās un konsulārās pārstāvniecības ārvalstīs, glabā datus Eiropas Savienības vai Eiropas Ekonomikas zonas dalībvalstī un interneta datu plūsmu virza Eiropas Savienības un Eiropas Ekonomikas zonas teritorijā, ja datu apmaiņa notiek Eiropas Savienības un Eiropas Ekonomikas zonas teritorijā."  Prasību valsts un pašvaldību institūcijām datus (formalizētā veidā attēlota tekstuāla, skaitliska, grafiska, video- un audioinformācija, kuru lietotājs vai datu apstrādes ierīces var interpretēt, apstrādāt vai pārsūtīt (<http://termini.lza.lv/term.php?term=dati&list=dati&lang=LV>)) glabāt ES vai EEZ dalībvalstī, kā arī interneta datu plūsmu virzīt ES un EEZ teritorijas ietvaros, ja datu apmaiņa notiek šajā teritorijā. Šī prasība nodrošinās stingrākas prasības dažādu ierobežotas pieejamības datu privātumam, t. sk. fizisko personu datiem, kā arī ierobežos iespēju pārtvert un nesankcionēti izmantot informāciju. |
| 2. | 3. Papildināt I nodaļu ar 12.1 punktu šādā redakcijā:  "12.1 Valsts un pašvaldību institūcijas vadītājs nosaka atbildīgo personu, kura uzrauga informācijas un komunikācijas tehnoloģiju sistēmu izstrādi, ieviešanu un uzturēšanas ārpakalpojuma līguma izpildi."  9. Papildināt II nodaļu ar 23.1  un 23.2 punktu šādā redakcijā:  "23.1 Iegādājoties pakalpojumu, programmatūru vai iekārtu, valsts un pašvaldības institūcija iepirkuma specifikācijā un līgumā iekļauj pienākumu pakalpojuma sniedzējam un produkta ražotājam informēt vai publicēt informāciju par atklātajām informācijas un komunikācijas tehnoloģiju produkta vai pakalpojuma ievainojamībām, to novēršanas pasākumiem un termiņiem.  11. Papildināt III nodaļu ar 36.3 un 36.4  punktu šādā redakcijā:  "36.3 Izņēmumi šo noteikumu 36. un 36.1 punktā minētajās prasībās ir pieļaujami, ja ir saņemts kompetentās valsts drošības iestādes saskaņojums.  36.4 Institūcija 36. un 36.1 punktā minētajos līgumos nosaka piegādātāja, ar kuru noslēgts līgums, pienākumu ziņot par patiesā labuma guvēja maiņu. " | | **Tieslietu ministrijas iebildums**  Lūdzam projekta 3. punktā izteiktajā noteikumu 12.1 punktā norādīt pienākuma īstenošanas termiņu, tādējādi nodrošinot, ka pienākums tiek īstenots. Minētais attiecas arī uz projekta 9. punktā izteikto 23.1 punktu un projekta 11. punktā izteikto noteikumu 36.1 punktu. | **Iebildums ņemts vērā.** | | 3. Papildināt I nodaļu ar 12.1 punktu šādā redakcijā:  "12.1 Valsts un pašvaldību institūcijas vadītājs, slēdzot līgumu, nosaka atbildīgo personu, kura uzrauga informācijas un komunikācijas tehnoloģiju sistēmu izstrādi, ieviešanu un uzturēšanas ārpakalpojuma līguma izpildi."  9. Papildināt II nodaļu ar 23.1  un 23.2punktu šādā redakcijā:  23.1 Iegādājoties pakalpojumu, programmatūru vai iekārtu, valsts un pašvaldības institūcija iepirkuma specifikācijā un līgumā iekļauj pienākumu pakalpojuma sniedzējam un produkta ražotājam līguma darbības laikā informēt vai publicēt informāciju par atklātajām informācijas un komunikācijas tehnoloģiju produkta vai pakalpojuma ievainojamībām, to novēršanas pasākumiem un termiņiem.  11. Papildināt III nodaļu ar 36.3 un 36.4 punktu šādā redakcijā:  "36.3 Šo noteikumu 36. un 36.1 punktu nepiemēro, ja ir saņemts kompetentās valsts drošības iestādes atzinums, ka līgumu var slēgt.  36.4 Institūcija 36. un 36.1 punktā minētajos līgumos nosaka piegādātāja, ar kuru noslēgts līgums, pienākumu līguma darbības laikā nekavējoties ziņot par patiesā labuma guvēja maiņu.  Līgums jāizbeidz, ja iestājies šo noteikumu 36. un 36.1 punktā noteiktais ierobežojums attiecībā uz patieso labuma guvēju un kompetentā valsts drošības iestāde nav saskaņojusi līguma turpināšanu." |
| 3. | 4. Papildināt 15.2. apakšpunktu aiz vārdiem "tehniskiem līdzekļiem" ar vārdiem "vai kontroles mehānismiem". | | **Tieslietu ministrijas iebildums**  Lūdzam skaidrot projekta 4. punkta juridisko slodzi, jo uzskatām, ka kontroles mehānismi saturiski ir tas pats, kas tehniski līdzekļi, kas novērš iespēju reģistrētiem lietotājiem izmantot sistēmkontus. Ja minēto skaidrojumu nav iespējams sniegt, lūdzam svītrot projekta 4. punktu. | **Panākta vienošanās elektroniskajā saskaņošanā.**  Redakcija tiek akceptēta, taču tiek ņemts vērā, ka kontroles mehānismi var ietvert arī proceduāras (piemēram, audits vai pārbaude) kontroles, ja to efektivitāte ir līdzvērtīga tehniski iestrādātām kontrolēm. | | 4. Aizstāt 15.2. apakšpunktā vārdus "tehniskiem līdzekļiem" ar vārdiem "kontroles mehānismiem". |
| 4. | 6. Papildināt noteikumus ar 15.15., 15.16. un 15.17. apakšpunktu šādā redakcijā:  "15.15. sistēmās, kas nodrošina elektroniskā pasta saņemšanu no ārējiem resursiem, ienākošo saziņu apstrādā vismaz atbilstoši e-pastu autentifikācijas protokola (DMARC) prasībām;  15.16. institūcija, kas ir elektroniskā pasta domēna īpašnieks, publicē DMARC atbilstošu ierakstu savā domēna vārdu sistēmā (DNS), norādot striktu atteikuma politiku (p=reject), ievieš procedūru DMARC ziņojumu saņemšanai un to analīzei;  15.17. institūcija nodrošina datu rezerves kopiju veidošanu un atjaunošanu." | | **Tieslietu ministrijas iebildums**  Precizēt projekta 6. punktā izteiktā noteikumu 15.15. apakšpunktu, norādot, kādas pastu autentifikācijas protokola (DMARC) prasības ir jānodrošina, tādējādi atvieglojot projekta piemērošanu praksē. | **Iebildums ņemts vērā.**  Papildināts ar minimālajām prasībām. | | 6. Papildināt noteikumus ar 15.15., 15.16. un 15.17. apakšpunktu šādā redakcijā:  “15.15. sistēmās, kas nodrošina elektroniskā pasta saņemšanu no ārējiem resursiem, ienākošo saziņu apstrādā vismaz atbilstoši e-pastu autentifikācijas protokola (DMARC) prasībām, ieviešot e-pasta apstrādi atbilstoši sūtītāja domēna vārda DMARC politikai, atskaites ģenerēšanu un nosūtīšanu DMARC konfigurācijā norādītajam kontaktam;  15.16. institūcija, kas ir elektroniskā pasta domēna īpašnieks, publicē DMARC atbilstošu ierakstu savā domēna vārdu sistēmā (DNS), norādot striktu atteikuma politiku (p=reject), ievieš procedūru DMARC ziņojumu saņemšanai un to analīzei;  15.17. institūcija nodrošina informācijas sistēmās esošo datu rezerves kopiju veidošanu un atjaunošanu." |
| 5. | 6. Papildināt noteikumus ar 15.15., 15.16. un 15.17. apakšpunktu šādā redakcijā:  “15.17. institūcija nodrošina datu rezerves kopiju veidošanu un atjaunošanu." | | **Tieslietu ministrijas iebildums**  Lai projekta 6. punktā izteiktais noteikumu 15.17. apakšpunkts būtu viennozīmīgi uztverams, lūdzam identificēt, kādiem datiem jānodrošina rezerves kopiju veidošana un atjaunošana. | **Iebildums ņemts vērā.**  Identificēta informācija (dati), kuriem nepieciešams veikt rezerves kopēšanu. | | 6. Papildināt noteikumus ar 15.15., 15.16. un 15.17. apakšpunktu šādā redakcijā:  “15.17. institūcija nodrošina informāciju sistēmās esošo datu rezerves kopiju veidošanu un atjaunošanu.” |
| 6. | 7. Papildināt noteikumus ar 20.3.5. un 20.3.6. apakšpunktu šādā redakcijā:  "20.3.5. ārpakalpojuma sniedzēja pienākumu nekavējoties ziņot par informācijas tehnoloģiju drošības incidentu un veikt visas tā novēršanai nepieciešamās darbības;  20.3.6. ārpakalpojuma sniedzēja pienākumu informēt par apakšuzņēmēju un tā atbilstību līgumā noteiktajām prasībām." | | **Finanšu ministrijas iebildums**  **1. saskaņošana**  Lūdzam redakcionāli precizēt noteikumu projekta 7. punktā ietverto 20.3.6. apakšpunktu, lai novērstu atšķirīgas izpratnes risku. Vēršam uzmanību, ka pašreizējā redakcijā nav saprotams tieši kādām prasībām ir jāatbilst - jebkurām līgumā iekļautajām prasībām vai tieši prasībām, kas noteiktas spēkā esošajos noteikumos.  **2. saskaņošana**  Attiecībā uz Precizētā noteikumu projekta 20.3.6. apakšpunktā iekļauto (precizēto) frāzi “ārpakalpojuma sniedzēja pienākumu informēt par apakšuzņēmēju un tā atbilstību līgumā noteiktajām drošības prasībām”, norādām, ka atbilstošāks regulējums būtu likt atsauci konkrēti uz drošības prasībām, kas noteiktas Ministru kabineta 2015. gada 28. noteikumos Nr. 442. “Kārtība kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām”. | **Iebildums ņemts vērā.**  Aizsardzības ministrija vērš uzmanību, institūcija līgumā var izvirzīt papildus vai arī stingrākas nekā noteikumos noteiktas drošības prasības. | | 7. Papildināt noteikumus ar 20.3.5. un 20.3.6. apakšpunktu šādā redakcijā:  "20.3.5. ārpakalpojuma sniedzēja pienākumu nekavējoties ziņot par informācijas tehnoloģiju drošības incidentu un veikt visas tā novēršanai nepieciešamās darbības;  20.3.6. ārpakalpojuma sniedzēja pienākumu informēt par apakšuzņēmēju un tā atbilstību šajos noteikumos un līgumā noteiktajām drošības prasībām." |
| 7. | 8. Papildināt noteikumus ar 20.4. un 20.5. apakšpunktu šādā redakcijā:    "20.4. sistēmai veicamās drošības pārbaudes;  20.5. piekļuves prasības datiem un to uzglabāšanai, kā arī pienākumu dzēst datus pēc līguma termiņa beigām."  Sk. anotācijā | | **Tieslietu ministrijas iebildums**  Lūdzam identificēt projekta 8. punktā izteikto noteikumu 20.4. apakšpunktā norādīto veicamo drošības pārbaužu mērķi un apjomu, kā arī kam šī pārbaude ir jāveic, jo uzskatām, ka pakalpojuma sniedzējam veikt visas drošības pārbaudes varētu būt neracionāli.  Vienlaikus projekta 8. punkts, ar ko noteikumus papildina ar 20.5. apakšpunktu, paredz līgumā iekļaut drošības prasības, kas nav zemākas par šajos noteikumos minētajām, proti, līgumā nosaka piekļuves prasības datiem un to uzglabāšanai, kā arī pienākumu dzēst datus pēc līguma termiņa beigām. Lūdzam projekta anotācijā skaidrot projekta 8. punktā izteiktajā noteikumu 20.5. apakšpunktā ietverto regulējumu.  Visbeidzot lūdzam precizēt projekta 8. punktā izteikto noteikumu 20.5. apakšpunktu, norādot, no kuriem datu nesējiem (izpildītāja vai pakalpojuma sniedzēja) dati būtu jādzēš, kā arī aprakstīt rīcību, ja ir secīgi noslēgts līgums par to pašu līguma priekšmetu un ar to pašu pakalpojumu sniedzēju, tādējādi novēršot iespējamās problēmas praksē. | **Iebildums ņemts vērā.** | | 8. Papildināt noteikumus ar 20.4. un 20.5. apakšpunktu šādā redakcijā:    "20.4. normatīvajos aktos noteiktās un citas institūcijas vadītāja identificētās sistēmai veicamās drošības pārbaudes;  20.5. piekļuves prasības datiem un to uzglabāšanai, kā arī pienākumu piegādātājam tā rīcībā nonākošos datus dzēst pēc līguma termiņa beigām, izņemot gadījumus, kad atkārtoti slēdz līgumu ar to pašu pakalpojuma sniedzēju par to pašu līguma priekšmetu."  Ņemot vērā, ka uzturēšanā esošajās informācijas sistēmās var būt ierobežotas pieejamības, fizisko personu dati un cita būtiska informācija, ir nepieciešams definēt piekļuves prasības datiem, kurus satur informācijas sistēmas. Datiem, kas ir nonākuši pakalpojumu sniedzēja, tostarp izpildītāja, rīcībā vai atrodas uz to īpašumā vai valdījumā esošiem informācijas nesējiem, pēc līgumattiecību beigām ir jāparedz dzēšana; ja līgums tiek turpināts līdzvērtīgā būtībā, dati netiek dzēsti līdz līguma darbības beigām. |
| 8. | 9. Papildināt II nodaļu ar 23.1  un 23.2 punktu šādā redakcijā:  "23.1 Iegādājoties pakalpojumu, programmatūru vai iekārtu, valsts un pašvaldības institūcija iepirkuma specifikācijā un līgumā iekļauj pienākumu pakalpojuma sniedzējam un produkta ražotājam informēt vai publicēt informāciju par atklātajām informācijas un komunikācijas tehnoloģiju produkta vai pakalpojuma ievainojamībām, to novēršanas pasākumiem un termiņiem.  23.2 Valsts un pašvaldību institūcija, slēdzot iepirkuma līgumu par maršrutētāju, komutatoru, ārējo ugunsmūru, ielaušanās atklāšanas sistēmu, pretielaušanās sistēmu, antivīrusu programmatūru, kā arī pakalpojumiem, programmatūrām vai iekārtām, kas nodrošina pamata drošības sistēmu aizsardzības un uzraudzības funkcijas, ievēro šo noteikumu 36.1 punktā noteiktās prasības." | | **Finanšu ministrijas iebildums**  **1. saskaņošana**  Lūdzam papildināt noteikumu projekta 9. punktā ietverto 23.2 punktu ar prasību, ja institūcija iegādājas pakalpojumu vai iekārtu Elektronisko iepirkumu sistēmā, tad atbilstību šo noteikumu 36., 36.1 un 36.3 punkta prasību izpildē ir jau veicis Elektronisko iepirkumu sistēmas līguma slēdzējs, t.i. Valsts reģionālās attīstības aģentūra.  **Vides aizsardzības un reģionālās attīstības ministrijas iebildums**  **3. saskaņošana**  VARAM neatbalsta MK noteikumu Nr.442 projekta 23.2  punktaredakciju ar atrunu “*[..] Punktā minēto pakalpojumu, programmatūru vai iekārtu atbilstību šo noteikumu 36.1 punktā noteiktām prasībām Elektronisko iepirkumu sistēmā nodrošina Elektronisko iepirkumu sistēmas līguma slēdzējs”* turpmāk minēto iemeslu dēļ:   Pirmkārt, jo īpaši FM iebilduma kopsakarā: *''* [..] *ja institūcija iegādājas pakalpojumu vai iekārtu Elektronisko iepirkumu sistēmā, tad atbilstību šo noteikumu 36., 36.1 un 36.3 punkta prasību izpildē ir jau veicis Elektronisko iepirkumu sistēmas līguma slēdzējs, t.i. Valsts reģionālās attīstības aģentūra.'',*Valsts reģionālās attīstības aģentūrai (VRAA) norāda, ka 23.2 punktā uzlikto pienākumu nav iespējams faktiski izpildīt.  Elektronisko iepirkumu sistēmas (turpmāk – EIS) vispārīgās vienošanās programmatūras pozīcijas netiek dalītas pēc tā, vai tajās esošie piegādātāji jeb līgumslēdzēji ir vai nav reģistrēti atbilstoši MK noteikumu Nr.442 projekta 36.1 punkta prasībām, jo šādu dalījumu nav iespējams nodrošināt tādēļ, ka VRAA, rīkojot programmatūras centralizēto iepirkuma procedūru, nav un nevar būt informācijas par to, kāda veida programmatūrai (paaugstinātas drošības vai nē) kas un vai tiks pirkts noslēgtās vispārīgās vienošanās ietvaros. Turklāt atbilstoši Publisko iepirkuma likuma nosacījumiem VRAA nav nekāda tiesiska pamata ierobežot piegādātājus pēc tā reģistrācijas vietas fakta, lai slēgtu ar tiem EIS vispārīgās vienošanās. Tajā pat laikā MK 2017.gada 28. janvāra noteikumi Nr.108 „Publisko elektronisko iepirkumu noteikumi” šādiem gadījumiem 43.2. punktā ir paredzēta speciāla atruna, ka šo noteikumu [39.](https://likumi.lv/ta/id/289087#p39)un [40.](https://likumi.lv/ta/id/289087#p40) punktā minēto pasūtījumu pasūtītājs vai sabiedrisko pakalpojumu sniedzējs var izbeigt, ja pasūtītājs vai sabiedrisko pakalpojumu sniedzējs, veicot pasūtījumu, ir norādījis pamatotus priekšnosacījumus darījuma noslēgšanai vai tā noslēgšanai pilnā pasūtījuma apjomā, kas nav iestājušies. Tāpat arī pienākums pasūtītājiem norādīt šos īpašos nosacījumus, ja tādi pasūtītājam ir jāievēro, ir ietverti arī pašā vispārīgajā vienošanā. Tātad pasūtītājs, kurš pērk programmatūru vai tās pakalpojumu, EIS pasūtījumā līguma slēgšanai norāda, ka piegādātajam, kurš piesakās līgumam, ir jāatbilst noteikumu 36.1 punkta prasībām.  Otrkārt, MK noteikumu Nr.442 projekta 23.2  punktā minētais “[..] *Punktā minēto pakalpojumu, programmatūru vai iekārtu atbilstību šo noteikumu 36.1punktā noteiktām prasībām Elektronisko iepirkumu sistēmā nodrošina Elektronisko iepirkumu sistēmas līguma slēdzējs*” ir nesaderīgs ar MK noteikumu Nr.442 projekta 36.1 punktu, jo šo noteikumu 36.1 punktā nav noteikta preču un pakalpojumu atbilstība, bet gan piegādātāja, preču ražotāja un ar tiem saistīto personu atbilstība, līdz ar to MK noteikumu Nr.442 projekta 23.2 punktā noteiktais pienākums šajā redakcijā ir neizpildāms.  Treškārt, līgumu ar konkrēto piegādātāju EIS vispārīgās vienošanās ietvaros slēdz katrs konkrētais pasūtītājs ar konkrēto piegādātāju, izrietoši VRAA nav šī līguma dalībnieks un VRAA nav ne pienākuma, ne arī pietiekamas personāla kapacitātes, lai vērtētu, vai katrā konkrētajā gadījumā konkrētais pasūtītājs var slēgt līgumu ar konkrēto piegādātāju attiecībā uz konkrētās preces iegādi vai pakalpojuma sniegšanu saistībā ar konkrēto informācijas sistēmu. Minētais pienākums ir piekritīgs katram attiecīgajam pasūtītājam. | **Panākta vienošanās starpinstitūciju sanāksmē.** | | 9. Papildināt II nodaļu ar 23.1  un 23.2 punktu šādā redakcijā:  "23.1 Iegādājoties pakalpojumu, programmatūru vai iekārtu, valsts un pašvaldības institūcija iepirkuma specifikācijā un līgumā iekļauj pienākumu pakalpojuma sniedzējam un produkta ražotājam informēt vai publicēt informāciju par atklātajām informācijas un komunikācijas tehnoloģiju produkta vai pakalpojuma ievainojamībām, to novēršanas pasākumiem un termiņiem.  23.2 Valsts un pašvaldību institūcija, slēdzot iepirkuma līgumu par maršrutētāju, komutatoru, ārējo ugunsmūru, ielaušanās atklāšanas sistēmu, pretielaušanās sistēmu, antivīrusu programmatūru, kā arī pakalpojumiem, programmatūrām vai iekārtām, kas nodrošina pamata drošības sistēmu aizsardzības un uzraudzības funkcijas, ievēro šo noteikumu 36.1 punktā noteiktās prasības. Slēdzot vispārīgo vienošanos, tās noteikumos ietver norādi uz šo noteikumu 36.1 punktā noteiktajiem ierobežojumiem, kas piemērojami, vienošanās ietvaros slēdzot iepirkuma līgumus šajā punktā minēto preču vai pakalpojumu iegādei. |
| 9. | 10. Papildināt 36. un  36.1 punktu aiz vārdiem "kas ir reģistrēta NATO, Eiropas Savienības vai Eiropas Ekonomikas zonas dalībvalstī" ar vārdiem "un šīs juridiskās personas patiesā labuma guvējs ir NATO, Eiropas Savienības, Eiropas Ekonomikas zonas valsts pilsonis vai Latvijas Republikas nepilsonis." | | **Tieslietu ministrijas iebildums**  Norādām, ka projekta 10. punktā izteiktajā noteikumu 36.1 punktā ietverts, ka “līgumu par pakalpojumu, programmatūru vai iekārtu iegādi paaugstinātas drošības sistēmām atļauts slēgt ar juridisku personu (..)”. Uzsveram, ka programmatūras vai iekārtu piegādātājs var būt minēto valstu pārstāvis, bet ražotājs – kāda trešo valstu persona. Lai sasniegtu nepieciešamo mērķi, lūdzam minētajā projekta vienībā norādīt, ka prasība ir attiecināma arī uz programmatūras un iekārtu ražotājiem. | **Iebildums ņemts vērā.** | | 10. Izteikt 36. un  36.1 punktu šādā redakcijā:  "36. Paaugstinātas drošības sistēmu uzturēšanas ārpakalpojuma līgumu atļauts slēgt vienīgi ar:  36.1. juridisku personu:  36.1.1. kas ir reģistrēta NATO, Eiropas Savienības vai Eiropas Ekonomikas zonas dalībvalstī;  36.1.2. kuras patiesais labuma guvējs ir NATO, Eiropas Savienības, Eiropas Ekonomikas zonas valsts pilsonis vai Latvijas Republikas nepilsonis;  36.1.3. pakalpojuma nodrošināšanai izmantoto programmatūru vai iekārtu ražotājs ir juridiska persona, kas ir reģistrēta NATO, Eiropas Savienības vai Eiropas Ekonomikas zonas dalībvalstī, vai fiziska persona, kas ir Latvijas Republikas valstspiederīgais, NATO, Eiropas Savienības vai Eiropas Ekonomikas zonas valsts pilsonis;  36.2. fizisku personu, kas ir NATO, Eiropas Savienības, Eiropas Ekonomikas zonas valsts pilsonis vai Latvijas Republikas nepilsonis.  36.1 Līgumu par pakalpojumu, programmatūru vai iekārtu iegādi paaugstinātas drošības sistēmām atļauts slēgt ar:  36.11. juridisku personu:  36.11.1. kas ir reģistrēta NATO, Eiropas Savienības vai Eiropas Ekonomikas zonas dalībvalstī;  36.11.2. kuras patiesais labuma guvējs ir NATO, Eiropas Savienības, Eiropas Ekonomikas zonas valsts pilsonis vai Latvijas Republikas nepilsonis;  36.11.3. pakalpojuma nodrošināšanai izmantoto programmatūru vai iekārtu ražotājs ir juridiska persona, kas ir reģistrēta NATO, Eiropas Savienības vai Eiropas Ekonomikas zonas dalībvalstī, vai fiziska persona, kas ir Latvijas Republikas valstspiederīgais, NATO, Eiropas Savienības vai Eiropas Ekonomikas zonas valsts pilsonis;  36.12. fizisku personu, kas ir Latvijas Republikas valstspiederīgais, NATO, Eiropas Savienības vai Eiropas Ekonomikas zonas valsts pilsonis." |
| 10. | 11. Papildināt III nodaļu ar 36.3 un 36.4  punktu šādā redakcijā:  "36.3 Izņēmumi šo noteikumu 36. un 36.1 punktā minētajās prasībās ir pieļaujami, ja ir saņemts kompetentās valsts drošības iestādes saskaņojums.  36.4 Institūcija 36. un 36.1 punktā minētajos līgumos nosaka piegādātāja, ar kuru noslēgts līgums, pienākumu ziņot par patiesā labuma guvēja maiņu.” | | **Tieslietu ministrijas iebildums**  No projekta 11. punktā izteiktā noteikumu 36.4 punkta izriet, ka piegādātājs labprātīgi ziņo par patieso labuma guvēju, lai gan drošības iestādei par to nav iespējams pārliecināties. Attiecīgi lūdzam projekta anotācijā norādīt veidu, kā drošības iestāde varēs pārliecināties par sniegtās informācijas patiesumu vai precizēt projektu. | **Iebildums ņemts vērā.** | | 11. Papildināt III nodaļu ar 36.3 un 36.4  punktu šādā redakcijā:  "36.3 Šo noteikumu 36. un 36.1 punktu nepiemēro, ja ir saņemts kompetentās valsts drošības iestādes atzinums, ka līgumu var slēgt.  36.4 Institūcija 36. un 36.1 punktā minētajos līgumos nosaka piegādātāja, ar kuru noslēgts līgums, pienākumu līguma darbības laikā nekavējoties ziņot par patiesā labuma guvēja maiņu. Līgums jāizbeidz, ja iestājies šo noteikumu 36. un 36.1 punktā noteiktais ierobežojums attiecībā uz patieso labuma guvēju un kompetentā valsts drošības iestāde nav saskaņojusi līguma turpināšanu." |
| 11. | 10. Papildināt 36. un  36.1 punktu aiz vārdiem "kas ir reģistrēta NATO, Eiropas Savienības vai Eiropas Ekonomikas zonas dalībvalstī" ar vārdiem "un šīs juridiskās personas patiesā labuma guvējs ir NATO, Eiropas Savienības, Eiropas Ekonomikas zonas valsts pilsonis vai Latvijas Republikas nepilsonis."  11. Papildināt III nodaļu ar 36.3 un 36.4  punktu šādā redakcijā:  "36.3 Izņēmumi šo noteikumu 36. un 36.1 punktā minētajās prasībās ir pieļaujami, ja ir saņemts kompetentās valsts drošības iestādes saskaņojums.  36.4 Institūcija 36. un 36.1 punktā minētajos līgumos nosaka piegādātāja, ar kuru noslēgts līgums, pienākumu ziņot par patiesā labuma guvēja maiņu." | | **Finanšu ministrijas iebildums**  **1.saskaņošana**  Lūdzam skaidrot, vai noteikumu projekta 10. un 11. punkts nerada kolīziju ar Publisko iepirkumu likuma 15. pantu.  Lūdzam izvērtēt nepieciešamību precizēt noteikumu projekta 11. punktu (36.3punkts) nosakot, ka, ja persona nav reģistrēta NATO, Eiropas Savienības vai Eiropas Ekonomikas zonas dalībvalstī, vai fizisku personu, kas nav Latvijas Republikas valstspiederīgais, NATO, Eiropas Savienības vai Eiropas Ekonomikas zonas valsts pilsonis, pirms līguma slēgšanas pasūtītājam ir jāiegūst Satversmes aizsardzības biroja Nacionālajai drošības iestādes atzinums par minēto personu. Norādām, ka atbilstoši Publisko iepirkumu likuma 15. pantam pasūtītājs ciktāl tas ir noteikts Pasaules Tirdzniecības organizācijas Nolīgumā par valsts iepirkumu un citos Eiropas Savienībai saistošos starptautiskajos līgumos, piemēro vismaz tikpat labvēlīgus nosacījumus būvdarbu, piegāžu, pakalpojumu iepirkumiem un piegādātājiem kā Eiropas Savienības būvdarbu, piegāžu, pakalpojumu iepirkumiem un piegādātājiem. Tas nozīmē, ka piegādātāju dalību iepirkumos nedrīkst ierobežot ar tā reģistrācijas vietu kā tādu, vienlaikus, izprotot informācijas un komunikācijas tehnoloģijas lomas nozīmīgumu, piedāvājam regulējumu formulēt tā, ka pasūtītājam pirms līguma noslēgšanas ir jāiegūst valsts drošības iestādes atzinums par personu, kas nav reģistrēta noteiktajā teritorijā vai kura nav attiecīgās valsts pilsonis (līdzīgs regulējums ir ietverts Aizsardzības un drošības jomas iepirkumu jomā).  **2.saskaņošana**  Attiecībā uz precizētā noteikumu projekta 36.3 punktu, kas joprojām noteic, ka “Izņēmumi šo noteikumu 36. un 36.1 punktā minētajās prasībās ir pieļaujami, ja institūcija ir saņēmusi kompetentās valsts drošības iestādes atzinumu, ka var slēgt līgumu”, atkārtoti norādām, ka frāze “ir pieļaujami” būtu svītrojama, attiecīgi imperatīvi nosakot (paredzot) minēto izņēmumu, ja ir saņemts kompetentās valsts drošības iestādes saskaņojums. Proti, saskaņojums ir pieprasāms vienmēr, kad kāds, kas neatbilst prasībai par reģistrāciju, vēlas iegūt līguma slēgšanas tiesības. | **Panākta vienošanās elektroniskajā saskaņošanā.**  Aizsardzības ministrija vērš uzmanību, ka noteiktais ierobežojums ir saistīts ar valsts drošību, lai nodrošinātu valsts un pašvaldību institūciju sniegto pakalpojumu nepārtrauktību un integritāti, mazinātu riskus valstij svarīgas informācijas nokļūšanai trešo personu, nedraudzīgu valstu rīcībā. Vēršam uzmanību, ka:  1) arī valsts drošības iestādes ir publicējušas ieteikumus informācijas tehnoloģiju drošības pārvaldībai valsts un pašvaldību institūcijās un informācijas tehnoloģiju kritiskajā infrastruktūrā, nosakot šādus ierobežojumus (<https://vdd.gov.lv/lv/noderigi/publikacijas/rekomendacijas.art151>);  2) ierobežojums attiecas uz paaugstinātas drošības sistēmām. | | 11. Papildināt III nodaļu ar 36.3 un 36.4punktu šādā redakcijā:  "36.3 Šo noteikumu 36. un 36.1 punktu nepiemēro, ja ir saņemts kompetentās valsts drošības iestādes atzinums, ka līgumu var slēgt.  36.4 Institūcija 36. un 36.1 punktā minētajos līgumos nosaka piegādātāja, ar kuru noslēgts līgums, pienākumu līguma darbības laikā nekavējoties ziņot par patiesā labuma guvēja maiņu. Līgums jāizbeidz, ja iestājies šo noteikumu 36. un 36.1 punktā noteiktais ierobežojums attiecībā uz patieso labuma guvēju un kompetentā valsts drošības iestāde nav saskaņojusi līguma turpināšanu." |
| 12. | Sk. anotāciju | | **Finanšu ministrijas iebildums**  **1.saskaņošana**  Ņemot vērā anotācijas VII sadaļas 3. punktā norādīto informāciju, lūdzam aizpildīt anotācijas III sadaļu atbilstoši Ministru kabineta 2009. gada 15. decembrī instrukcijas Nr. 19 “Tiesību akta projekta sākotnējās ietekmes izvērtēšanas kārtība” IV nodaļā noteiktajam.  **2.saskaņošana**  Ņemot vērā noteikumu projekta anotācijas II sadaļas 4.punktā minēto, ka ir paredzamas izmaksas sistēmu pielāgošanai drošības prasībām un tā kā detalizētus izdevumu aprēķinus nav iespējams veikt, lūdzam anotācijas III sadaļas 6.punktā norādīt, ka valsts un pašvaldību institūcijas minētās prasības īstenos tām piešķirto līdzekļu ietvaros. Vienlaikus lūdzam noteikumu projekta anotācijas VII sadaļas 3.punktā norādīto informāciju pārlikt uz III sadaļas 6. punktu. | **Iebildums ņemts vērā.**  Anotācija papildināta ar III sadaļu. | | Sk. anotācijas III sadaļu |
| 13. | 10. Papildināt 36. un  36.1 punktu aiz vārdiem "kas ir reģistrēta NATO, Eiropas Savienības vai Eiropas Ekonomikas zonas dalībvalstī" ar vārdiem "šīs juridiskās personas patiesā labuma guvējs ir NATO, Eiropas Savienības, Eiropas Ekonomikas zonas valsts pilsonis vai Latvijas Republikas nepilsonis un programmatūru vai iekārtu ražotājs ir juridiska persona, kas ir reģistrēta NATO, Eiropas Savienības vai Eiropas Ekonomikas zonas dalībvalstī, vai fiziska persona, kas ir Latvijas Republikas valstspiederīgais, NATO, Eiropas Savienības vai Eiropas Ekonomikas zonas valsts pilsonis."  36.4 Institūcija 36. un 36.1 punktā minētajos līgumos nosaka piegādātāja, ar kuru noslēgts līgums, pienākumu līguma darbības laikā nekavējoties ziņot par patiesā labuma guvēja maiņu. Līgums jāizbeidz, ja iestājies šo noteikumu 36. un 36.1 punktā noteiktais ierobežojums attiecībā uz patiesā labuma guvēju un kompetentā valsts drošības iestāde nav saskaņojusi līguma turpināšanu.  44. Šo noteikumu 36. un 36.1 punkta prasību par patiesā labuma guvēju piemēro līgumiem, kas noslēgti pēc 2020. gada 1. maija. | | **Finanšu ministrijas iebildums**  Atkārtoti vēršam uzmanību uz Precizētā noteikumu projektā lietoto terminu “patiesā labuma guvējs”, proti, saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 1. panta 5. punktā noteikto definīciju, pareizs termins ir “patiesais labuma guvējs”, nevis “patiesā labuma guvējs”. Minētā definīcija netiek korekti lietota Precizētā noteikumu projekta 36. un 36.1 punktā, 36.4 punkta otrajā teikumā un 44. punktā. | **Iebildums ņemts vērā.**  Noteikumu projekta 10., 11. un 12. punktā termins “patiesā labuma guvējs” nomainīts uz “patiesais labuma guvējs”. | | 10. Izteikt 36. un  36.1 punktu šādā redakcijā:  "36. Paaugstinātas drošības sistēmu uzturēšanas ārpakalpojuma līgumu atļauts slēgt vienīgi ar:  36.1. juridisku personu:  36.1.1. kas ir reģistrēta NATO, Eiropas Savienības vai Eiropas Ekonomikas zonas dalībvalstī;  36.1.2. kuras patiesais labuma guvējs ir NATO, Eiropas Savienības, Eiropas Ekonomikas zonas valsts pilsonis vai Latvijas Republikas nepilsonis;  36.1.3. pakalpojuma nodrošināšanai izmantoto programmatūru vai iekārtu ražotājs ir juridiska persona, kas ir reģistrēta NATO, Eiropas Savienības vai Eiropas Ekonomikas zonas dalībvalstī, vai fiziska persona, kas ir Latvijas Republikas valstspiederīgais, NATO, Eiropas Savienības vai Eiropas Ekonomikas zonas valsts pilsonis;  36.2. fizisku personu, kas ir NATO, Eiropas Savienības, Eiropas Ekonomikas zonas valsts pilsonis vai Latvijas Republikas nepilsonis.  36.1 Līgumu par pakalpojumu, programmatūru vai iekārtu iegādi paaugstinātas drošības sistēmām atļauts slēgt ar:  36.11. juridisku personu:  36.11.1. kas ir reģistrēta NATO, Eiropas Savienības vai Eiropas Ekonomikas zonas dalībvalstī;  36.11.2. kuras patiesais labuma guvējs ir NATO, Eiropas Savienības, Eiropas Ekonomikas zonas valsts pilsonis vai Latvijas Republikas nepilsonis;  36.11.3. pakalpojuma nodrošināšanai izmantoto programmatūru vai iekārtu ražotājs ir juridiska persona, kas ir reģistrēta NATO, Eiropas Savienības vai Eiropas Ekonomikas zonas dalībvalstī, vai fiziska persona, kas ir Latvijas Republikas valstspiederīgais, NATO, Eiropas Savienības vai Eiropas Ekonomikas zonas valsts pilsonis;  36.12. fizisku personu, kas ir Latvijas Republikas valstspiederīgais, NATO, Eiropas Savienības vai Eiropas Ekonomikas zonas valsts pilsonis."  36.4 Institūcija 36. un 36.1 punktā minētajos līgumos nosaka piegādātāja, ar kuru noslēgts līgums, pienākumu līguma darbības laikā nekavējoties ziņot par patiesā labuma guvēja maiņu. Līgums jāizbeidz, ja iestājies šo noteikumu 36. un 36.1 punktā noteiktais ierobežojums attiecībā uz patieso labuma guvēju un kompetentā valsts drošības iestāde nav saskaņojusi līguma turpināšanu."  44. Šo noteikumu 36. un 36.1 punkta prasību par patieso labuma guvēju piemēro iepirkumu procedūrām, kas izsludinātas pēc 2020. gada 1. septembra. |
| 14. | 12. Papildināt noteikumus ar 44. un 45. punktu šādā redakcijā:  "44. Šo noteikumu 36. un 36.1 punkta prasību par patiesā labuma guvēju piemēro līgumiem, kas noslēgti pēc 2020. gada 1. maija.  45. Šo noteikumu 15.15. un 15.16. apakšpunktu sāk piemērot no 2021. gada 1. janvāra." | | **Finanšu ministrijas iebildums**  Lūdzam izvērtēt vai 20.3.5. un 20.3.6. apakšpunktā minētās līguma sastāvdaļās nebūtu attiecināmas tikai uz tiem līgumiem, kuri vēl nav noslēgti. Ņemot vērā, ka Ministru kabineta noteikumi stājas spēkā pēc tā izsludināšanas, tad arī minētie punkti ir saistoši pasūtītajiem, kuri ir jau noslēguši attiecīgos līgumus. Lūdzam papildināt noteikumu projektu ar papildus Noslēguma punktu paredzot, ka 20.3.5. un 20.3.6. apakšpunktā minētie kritēriji ir jāiekļauj tikai tajos līgumos, kurus ir plānots noslēgt, nevis spēkā esošajos vai arī lūdzam papildināt anotāciju ar skaidrojumu, kā pasūtītājiem ievērot 20.3.5. un 20.3.6. apakšpunktā minētos kritērijus, jau noslēgtajos līgumos, ja sākotnēji šādas prasības netika paredzētas, un vai vispār šādas sastāvdaļās būtu jāparedz un jāveic grozījumi, jau noslēgtajos līgumos | **Iebildums ņemts vērā.**  Noteikumu IV. nodaļa “Noslēguma jautājumi” papildināta ar 46. punktu. | | 12. Papildināt noteikumus ar 44., 45. un 46. punktu šādā redakcijā:  "44. Šo noteikumu 36. un 36.1 punkta prasību par patieso labuma guvēju piemēro iepirkumu procedūrām, kas izsludinātas pēc 2020. gada 1. septembra.  45. Šo noteikumu 15.15. un 15.16. apakšpunktu sāk piemērot no 2021. gada 1. janvāra.  46. Šo noteikumu 36.4  punktu un 20.3.5. un 20.3.6. apakšpunktu piemēro līgumiem, kas noslēgti, sākot ar 2020. gada 1. septembri." |
| 15. | 12. Papildināt noteikumus ar 44. un 45. punktu šādā redakcijā:  "44. Šo noteikumu 36. un 36.1 punkta prasību par patiesā labuma guvēju piemēro līgumiem, kas noslēgti pēc 2020. gada 1. maija.  45. Šo noteikumu 15.15. un 15.16. apakšpunktu sāk piemērot no 2021. gada 1. janvāra." | | **Finanšu ministrijas iebildums**  IT risinājumu iepirkumos, kura ietvaros tiek piegādātas 23.2 punktā noteiktās iekārtas vai piesaistīti apakšuzņēmēji, šobrīd jāvērtē tie un tā patiesā labuma guvējs. Izsludinot iepirkumus, tik specifiskas prasības pret iekārtām un to ražotāju nav bijušas un šobrīd prasību izmaiņas vairs nav iespējamas. Ņemot vērā minēto, lūdzam anotāciju papildināt ar skaidrojumu  par normu piemērošanu attiecībā uz līgumiem, kas tiek slēgti šobrīd, jo prasības iepirkumiem tika gatavotas sen, bet līgumi netiks noslēgti pirms 01.05.2020. | **Iebildums ņemts vērā.**  Ņemot vērā, ka laiks no iepirkumu izsludināšanas brīža līdz līgumu slēgšanai var būt atšķirīgs, punkts tiek precizēts, nosakot prasības piemērošanu visiem iepirkumiem, kuri izsludināti pēc 2020. gada 1. jūlija, nevis līgumiem, kas tiek slēgti pēc šī datuma. Tādā veidā tiks nodrošināts, ka prasība tiks piemērota arī visos šo iepirkumu līgumos, kas tiks slēgti vēlāk. | | "44. Šo noteikumu 36. un 36.1 punkta prasību par patieso labuma guvēju piemēro iepirkumu procedūrām, kas izsludinātas pēc 2020. gada 1. septembra.  45. Šo noteikumu 15.15. un 15.16. apakšpunktu sāk piemērot no 2021. gada 1. janvāra.  46. Šo noteikumu 36.4  punktu un 20.3.5. un 20.3.6. apakšpunktu piemēro līgumiem, kas noslēgti, sākot ar 2020. gada 1. septembri." |
| Atbildīgā amatpersona | |  | | |  | |
|  | | (paraksts)\* | | |  | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Madara Stalte

|  |
| --- |
| (par projektu atbildīgās amatpersonas vārds un uzvārds) |
| Krīzes vadības departamenta Nacionālās kiberdrošības politikas koordinācijas nodaļas vecākā referente |
| (amats) |
| Tālr. 67335349; fakss 67335130 |
| (tālruņa un faksa numurs) |
| Madara.Stalte@mod.gov.lv |
| (e-pasta adrese) |